Labakken skole

Labakken skole er en barneskole ved Vestskogen på Nøtterøy i Færder kommune. Skolen ble tatt i bruk i november 2021. To dager etter innvielsen ble det avdekket en stor vannlekkasje i hovedbygget. Opprinnelig skulle skolen blitt tatt i bruk i oktober 2021. Skolebygningen var nyoppført i 2021 og er bygd for 550 elever. Skolen erstattet Herstad skole og Vestskogen skole, som ble avviklet i 2022. Labakken skole ligger i landlige omgivelser, nært tilknyttet skog og jorder. Skolen er, med alle sine fasiliteter, et samlingspunkt i lokalsamfunnet og er åpen tidlig og sent ifølge skolens nettsider. Flerbrukshall, aula og motorikkhall er i bruk både på dagtid og kveldstid. I tillegg fungerer skolens aula med scene som kulturarena. Skolen har «velkomstklasse», en klasse for nyankomne flyktninger og innvandrere som trenger særlig språkopplæring. Den har også forsterket avdeling for elever som trenger ekstra oppfølging. Rektor er Lill Kristin Høier Sandvik. Referanser Eksterne lenker (no) Offisielt nettsted